EkBass/fiwiki-20250220-pages-articles huggingface dataset:
Llívia

Llívia on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 12,84 neliökilometriä, ja asukkaita siellä on 1 589 (2009). Väestötiheys on 122,9 as./km². Väestöstä 13,2 prosenttia on 0–14-vuotiaita, 74 % on 15–64-vuotiaita ja loput 12,8 % yli 65-vuotiaita. Llívia on Espanjan eksklaavi, sillä se on kokonaan Ranskan ympäröimä. Eksklaavi sijaitsee Pyreneillä muutaman kilometrin Andorrasta itään; sen erottaa Espanjasta noin kahden kilometrin levyinen kaista, jolla sijaitsevat ranskalaiset kunnat Ur ja Bourg-Madame. Llívian ystävyyskunta on Boé Lot-et-Garonnen departementissa, Ranskassa. Yksi kunnan kulttuuritapahtumista on vuodesta 1982 lähtien järjestetyt musiikkifestivaalit. Kunnassa toimii myös apteekkimuseo. Apteekki rekisteröitiin jo vuonna 1594, ja se toimi aina vuoteen 1926 saakka. Llíviassa on mahdollista hiihtää, lumilautailla, kalastaa, pyöräillä, ratsastaa, uida sekä pelata tennistä ja golfia. == Historia == Alun perin paikkakunta tunnettiin nimellä Kerre, joka tarkoittaa kivikkoista paikkaa tai vuoriketjua. Myös Kerretania-, Ceretania- ja nykyinen Cerdanya-nimi pohjautuvat Kerre- nimeen. Roomalaiset antoivat alueelle nimen Julia Libica, josta kehittyi sen jälkeen Julia Livia ja lopulta Llívia. Visigootit kutsuivat paikkakuntaa nimellä Castrum Libyae. Muslimeille paikka oli nimeltään Medinet-el-Bab. Llívian alue oli muinoin osa iberialaisten oppidumia, joka oli Rooman valtakunnan hallinnassa. Se oli antiikin ajoista lähtien Cerdanyan pääkaupunki vuoteen 1117 saakka. Ranskan kuninkaan Ludvig XI:n armeija tuhosi Llívian linnan vuonna 1479. Pyhän saksalais-roomalaisen keisarikunnan keisari ja Espanjan kuningas Kaarle V teki Llíviasta kaupungin vuonna 1528. Vuonna 1659 Pyreneiden rauhassa 33 Cerdanyan kylää luovutettiin Ranskan alaisuuteen. Llíviasta ei kuitenkaan tullut osa Ranskaa, koska Miquel de Salbà väitti sopimuksen koskevan ainoastaan kyliä ja Llívia oli kaupunki (vila). Llíviasta Espanjan Puigcerdàan Ranskan alueen kautta kulkevasta tiestä tehtiin neutraali. == Asutuskeskukset == Llívian asutuskeskukset ja niiden väkiluvut vuonna 2007: Nimi Väkiluku Cereja 26 Gorguja 31 Llívia 1 331 Lähde: == Väkiluvun kehitys == Vuosi Väkiluku Vuosi Väkiluku Vuosi Väkiluku 1857 968 1910 994 1970 856 1860 903 1920 877 1981 921 1877 1 070 1930 743 1991 901 1887 1 236 1940 723 2007 1 388 1897 952 1950 755 2009 1 589 1900 941 1960 755 Lähde: == Lähteet == == Aiheesta muualla == * Ajuntament de Llívia – kunnan kotisivut * Kunta Municatin sivuilla * Kunta Idescatin sivuilla Luokka:Gironan kunnat Luokka:Enklaavit ja eksklaavit Luokka:Espanjan ja Ranskan raja
Divine Intervention

Divine Intervention on yhdysvaltalaisen thrash metal -yhtye Slayerin kuudes studioalbumi, joka julkaistiin vuonna 1994. Albumi on ensimmäinen, jolla Paul Bostaph soittaa rumpuja Dave Lombardon lähdettyä Slayeristä. == Kappaleet == == Kokoonpano == * Tom Araya – basso, laulu * Jeff Hanneman – kitara * Kerry King – kitara * Paul Bostaph – rummut == Arviot == * Rolling Stone: Rolling Stone * Allmusic: Allmusic review * Entertainment Weekly: BEntertainment Weekly == Lähteet == == Aiheesta muualla == * * Luokka:Slayerin albumit Luokka:Rick Rubinin tuottamat albumit Luokka:Vuoden 1994 albumit
Koiravaara (Valtimo)

Koiravaara on kylä Nurmeksen Valtimon pitäjässä, Pohjois-Karjalassa. Se sijaitsee Kuhmon tien varrella, noin 20 kilometriä Valtimon kirkonkylästä koilliseen. Kylän asutus on vaara-asutusta. Viljelykset on raivattu vaaroille. Monet talot ovat nykyään autiona. ==Lähteet== Luokka:Valtimon kylät
Nokia 1600

Nokia 1600 on Nokian kesäkuussa 2005 julkistama matkapuhelin, joka on suunnattu lähinnä kehitysmaiden markkinoille. Vuonna 2007 tehdyn tutkimuksen mukaan Nokia 1600 oli tuolloin Suomen kolmanneksi yleisin matkapuhelinmalli 3,2 prosentin käyttäjäosuudella. Maailmanlaajuisesti 1600-mallia myytiin noin 130 miljoonaa kappaletta, millä määrällä se sijoittui kahdeksanneksi The Telegraph -lehden syksyn 2013 katsauksessa kaikkien aikojen myydyimmistä matkapuhelimista. == Ominaisuudet == Nokia 1600:lla voi puheluiden soittamisen lisäksi lähettää tekstiviestejä, joita mahtuu puhelimen muistiin noin 60. Puhelimessa on värinähälytys, ennakoiva tekstinsyöttöominaisuus, puhelukaiutin ja mahdollisuus handsfree-laitteen kytkemiseen. Puhelimen sisäiseen muistiin voi tallentaa 200 yhteystietoa, minkä lisäksi SIM-kortille mahtuu 250 yhteystietoa mikäli palveluntarjoaja sen mahdollistaa. Yhteystietojen nimet voivat olla enintään 14 merkkiä pitkiä ja niihin voi liittää vain yhden puhelinnumeron. Nokian mukaan puhelimen BL-5C-tyyppinen akku kestää 5,5 tuntia puhuttaessa ja 450 tuntia valmiustilassa. Puhelin tukee polyfonisia eli 20-äänisiä soittoääniä. Puhelimen mukana tulevat soittoäänet ovat MP3-tasoisia, mutta käyttäjä ei itse voi ladata siihen muita kuin polyfonisia soittoääniä. Nokia 1600:ssa on kolme peliä, jotka vaihtelevat alueittain. Mahdollisia pelejä ovat Snake Xenzia, Dice, Cricket Cup, Pocket Carrom, Soccer League, Adventure Quiz ja Rapid Roll. Puhelimessa on myös soittoäänten sävellysohjelma, yksinkertainen laskin, yksikön muunnin, ajastin, sekuntikello ja puhuva kello. Puhelimessa on myös laskuri, joka kertoo prepaid-liittymissä jäljellä olevan saldon määrän. Puhelimessa on vaihdettavat Xpress-on -kuoret. == Vastaanotto == Cellularreviewer.com kehui Nokia 1600:aa kovaäänisestä ja äänenlaadultaan hyvästä puhelukaiuttimesta ja perustoimintoihin opastavasta esittelytilasta. Sivuston mukaan puhelin on erinomainen valinta niille, jotka haluavat pääasiassa soittaa puheluita ja lähettää tekstiviestejä eivätkä halua maksaa laitteesta paljoa. Mobile-review.comin arvostelussa puhelin sai kehuja hyvästä mikrofonista ja pitkästä akkukestosta. Sivuston mukaan laitteen kaiutin on kuitenkin joskus liian hiljainen, pelien pelaaminen hankalaa pienen navigointinäppäimen ja numeronäppäinten asettelun vuoksi ja puhelimen takakansi liian heikkotekoinen. Kritiikkiä esitettiin myös huonolaatuisesta näytöstä, joka himmenee auringossa. Näyttöä kuitenkin kehuttiin selkeästä valikosta. Symplification.com mainitsi laitteen eduiksi hyvän mikrofonin ja akkukeston. Vuonna 2007 tehdyn tutkimuksen mukaan Nokia 1600 oli tuolloin Suomen kolmanneksi yleisin matkapuhelinmalli 3,2 prosentin käyttäjäosuudella. == Katso myös == * Luettelo Nokian tuotteista ==Lähteet== == Aiheesta muualla == * Käyttöohjeet * Nokia 1600 - Tuki 1600 Luokka:Vuoden 2005 matkapuhelimet
Decade of Aggression

Decade of Aggression on yhdysvaltalaisen thrash metal -yhtye Slayerin tuplalivealbumi, joka julkaistiin vuonna 1991. == Kappaleet == === CD I === #"Hell Awaits" (Lakeland Coliseum, Lakeland, Florida, 13. heinäkuuta, 1991) – 6:50 #"The Antichrist" (Lakeland Coliseum, Lakeland, Florida, 13. heinäkuuta, 1991) – 3:50 #"War Ensemble" (Lakeland Coliseum, Lakeland, Florida, 13. heinäkuuta, 1991) – 4:58 #"South of Heaven" (Lakeland Coliseum, Lakeland, Florida, 13. heinäkuuta, 1991) – 4:25 #"Raining Blood" (Lakeland Coliseum, Lakeland, Florida, 13. heinäkuuta, 1991) – 2:32 #"Altar of Sacrifice" (Lakeland Coliseum, Lakeland, Florida, 13. heinäkuuta, 1991) – 2:48 #"Jesus Saves" (Lakeland Coliseum, Lakeland, Florida, 13. heinäkuuta, 1991) – 4:12 #"Dead Skin Mask" (Lakeland Coliseum, Lakeland, Florida, 13. heinäkuuta, 1991) – 4:58 #"Seasons in the Abyss" (Lakeland Coliseum, Lakeland, Florida, 13. heinäkuuta, 1991) – 7:01 #"Mandatory Suicide" (Lakeland Coliseum, Lakeland, Florida, 13. heinäkuuta, 1991) – 4:00 #"Angel of Death" (Lakeland Coliseum, Lakeland, Florida, 13. heinäkuuta, 1991) – 5:20 === CD II === #"Hallowed Point" (Wembley Stadium, Lontoo, Yhdistynyt kuningaskunta, 14. lokakuuta, 1990) – 3:36 #"Blood Red" (Wembley Stadium, Lontoo, Yhdistynyt kuningaskunta, 14. lokakuuta, 1990) – 2:50 #"Die by the Sword" (Orange Pavilion, San Bernardino, Kalifornia, 8. maaliskuuta 1991) – 3:35 #"Black Magic" (Orange Pavilion, San Bernardino, Kalifornia, 8. maaliskuuta 1991) – 3:28 #"Captor of Sin" (Orange Pavilion, San Bernardino, Kalifornia, 8. maaliskuuta 1991) – 3:34 #"Born of Fire" (Orange Pavilion, San Bernardino, Kalifornia, 8. maaliskuuta 1991) – 3:03 #"Postmortem" (Wembley Stadium, Lontoo, United Kingdom, 14. lokakuuta, 1990) – 4:04 #"Spirit in Black" (Orange Pavilion, San Bernardino, Kalifornia, 8. maaliskuuta 1991) – 4:07 #"Expendable Youth" (Orange Pavilion, San Bernardino, Kalifornia, 8. maaliskuuta 1991) – 4:36 #"Chemical Warfare" (Orange Pavilion, San Bernardino, Kalifornia, 8. maaliskuuta 1991) – 5:30 Albumista on julkaistu myös rajoitettu kymmenentuhannen kappaleen metallikoteloon pakattu painos, joka sisälsi lisäksi kappaleet "Skeletons of Society" ja "At Dawn They Sleep" raitojen "Born of Fire" ja "Postmortem" välissä. ==Yhtyeen kokoonpano == * Tom Araya – basso, laulu * Jeff Hanneman – kitara * Kerry King – kitara * Dave Lombardo – rummut \+ * Rick Rubin – tuottaja == Arviot == * Q: Q Magazine * Allmusic: Allmusic review * Entertainment Weekly: B–Entertainment Weekly ==Listasijoitukset== ===Albumilista=== Billboard (Pohjois-Amerikka) Vuosi Lista Sijoitus 1991 The Billboard 200 55 == Lähteet == == Aiheesta muualla == * * Luokka:Vuoden 1991 konserttitallenteet Luokka:Slayerin albumit Luokka:Rick Rubinin tuottamat albumit
Simon Finn

Simon Finn (s. 4. maaliskuuta 1951) on englantilainen folkmuusikko. Finn muutti Lontooseen vuonna 1967 ja soitti aluksi Marquee-klubilla Al Stewartin kanssa punnan palkkiota vastaan. Finnin alkutuotannossa oli vahvoja vaikutteita skotlantilaiselta folkmuusikko Donovanilta. Simon Finnin ensimmäinen levy Pass the Distance julkaistiin alun perin vuonna 1970, ja levy on julkaistu sittemmin uudelleen CD:nä kasvaneen kysynnän vuoksi. Debyytin julkaisemisen jälkeen Finn oli pitkään poissa musiikkipiireistä. Vuonna 1974 Finn muutti Kanadaan, missä hän opetti karatea ja kokeili luomuviljelyä. Vuonna 1980 hän muutti Montrealiin, josta hän palasi takaisin Englantiin vuonna 2008. Finn julkaisi pitkän tauon jälkeen vuonna 2005 toisen levynsä Magic Moments, ja vuonna 2007 Finnin oma levy-yhtiö Ten-to-One julkaisi Finnin kolmannen levyn Accidental Life. Current 93 -yhtyeessä vaikuttavalla englantilaisella muusikolla David Tibetillä oli keskeinen rooli Finnin musiikin uudelleen löytämisessä. Finn onkin sittemmin soittanut yhdessä Current 93:n kanssa sekä lämmittelijänä että yhtyeen jäsenenä. Hän on viime vuosina kiertänyt myös muun muassa Graham Coxonin, Thurston Mooren ja Antony and the Johnsonsin kanssa. ==Diskografia== * Pass the Distance (1970) * Silent City Creep (EP, 2004) * Subjunctive Mood (EP, 2005) * Magic Moments (2005) * Accidental Life (2007) ==Lähteet== *http://www.simonfinn.co.uk/ Luokka:Englantilaiset muusikot Luokka:Vuonna 1951 syntyneet Luokka:Elävät henkilöt
Jalopähkinät

JalopähkinätFinto: Kassu – Kasvien suomenkieliset nimet: Juglans (Juglans) on jalopähkinäkasveihin kuuluva suku, jossa on noin 15 lajia. Luontaisena jalopähkinäpuita kasvaa Balkanilta Itä-Aasiaan sekä Pohjois-Amerikasta Andeille saakka. Useat lajit tuottavat arvostettua puutyöainetta ja syötäviä pähkinöitä. Jalopähkinät ovat kesävihantia, isoja jopa 25 metriä korkeita ja laajalatvuksisia puita. Pohjois-Amerikasta tunnetaan enimmillään 50-metrisiäkin mustajalopähkinöitä. Lehdet ovat isoja, vuorottaisia ja parilehdykkäisiä. Hedekukinnot ovat oksilla roikkuvia norkkoja. Hedelmät ovat meheväkuorisia luumarjoja, joiden halkaisija on 4,5–6,5 cm. == Lajeja == * japaninjalopähkinä (Juglans ailantifolia (tai ailanthifolia), syn. J. mandshurica var. sachalinensis) * tarhajalopähkinä (Juglans × bixbyi) * amerikanjalopähkinä (Juglans cinerea) * idänjalopähkinä eli mantsurianjalopähkinä eli mantšurianjalopähkinä (Juglans mandshurica) ** herttajalopähkinä (J. mandshurica var. cordiformis) * mustajalopähkinä (Juglans nigra) * saksanjalopähkinä eli saksanpähkinä (Juglans regia) Suomen Lajitietokeskus: Jalopähkinät – Juglans Viitattu 30.11.2023.Vieraslajit.fi: Vieraat jalopähkinät (Juglans) Viitattu 30.11.2023. * arizonanjalopähkinä (Juglans major) Näistä japaninjalopähkinä menestyy Keski-Suomessa ja Pohjois- Karjalassakin. Amerikanjalopähkinä ja mantšurianjalopähkinä talvehtivat suotuisilla paikoilla vain eteläisimmässä Suomessa. == Käyttö == Jalopähkinöistä käytetään usein yleisnimitystä pähkinäpuu. Niiden puuaines soveltuu mainiosti puusepäntöihin. Eurooppalaisen pähkinäpuun eli saksanjalopähkinän (Juglans regia) puuaines on vaalean- tai harmaanruskeaa. Puuaineksen huokoset ovat tasaiset ja hienot. Se on ominaispainoltaan kuivana noin 0,60, joten se on verrattain raskasta. Amerikkalaisen pähkinäpuun eli mustajalopähkinän (Juglans nigra) puuaines on punaisempaa sinipunaisin vivahduksin. Se on myös keveämpää ja pinnaltaan karkeampaa. Pähkinäpuuta käytetään muun muassa viiluina tai kokopuuna hienoihin koriste-esineisiin, soittimiin, ampuma-aseiden periin, huonekaluihin ja sisustustöihin.Amerikkalainen pähkinä Puukeskus Erityisen arvostettua on ranskalainen Dordognen alueen jalopähkinäpuu. Jalopähkinät ovat huomattavan paljon hiiltä sitovia puita. == Lähteet == == Aiheesta muualla == * United States Department of Agriculture (USDA): Juglans
The Seventh Song

The Seventh Song on kitaristi Steve Vain kokoelmalevy. Levy julkaistiin 2000. == Kappalelista == == Lähteet == * http://www.guitar9.com/7thsong.html == Aiheesta muualla == * Luokka:Vuoden 2000 kokoelma-albumit Luokka:Steve Vain albumit
Luther Blissett

Luther Loide Blissett (s. 1. helmikuuta 1958) on Jamaikalla syntynyt englantilainen jalkapalloilija ja valmentaja. Blissett pelasi urallaan kärkipelaajana muun muassa Wafordissa ja AC Milanissa. Blissett oli ensimmäisiä mustia pelaajia, jotka edustivat Englannin maajoukkuetta. Hän teki heti toisessa maaottelussaan hattutempun, mutta ei onnistunut sen jälkeen tekemään maaliakaan muissa pelaamissaan maaotteluissa. == Pelaajaura == Vuosien 1975 ja 1983 välillä Blissett pelasi Watfodissa yhteensä 245 ottelua, tehden näissä 95 maalia. Kaudella 1982–1983 Watford sijoittui Englannin 1. divisioonassa toiseksi ja Blissett voitti maalikuninkuuden 27:llä maalilla. Vuonna 1983 Blissett siirtyi Italiaan, AC Milanin riveihin. Legendan mukaan Milan olisi oikeasti kiinnostunut samaan aikaan Watfordissa pelanneesta John Barnesista, mutta olisikin vahingossa hankkinut Blissettin. Milanissa hän pelasi vain yhden kauden, tehden viisi maalia 30:ssä ottelussa. Milanista Blissett palasi takaisin Watfordiin, jossa pelasi aina vuoteen 1988 saakka, tehden 44 maalia 127:ssä ottelussa. Tämän jälkeen Blissett siirtyi kolmeksi kaudeksi Bournemouthiin, mutta palasi sieltä vielä kerran Watfordin riveihin. Uransa loppupuolella Blissett pelasi lyhyet jaksot West Bromwich Albionissa, Buryssa, Mansfieldissa, Southportissa sekä Derry Cityssä. == Valmentajaura == Blissett lopetti pelaamisen vuonna 1994 ja siirtyi helmikuussa 1996 Watfordiin Graham Taylorin apuvalmentajaksi. Blissett joutui kuitenkin jättämään seuran vuonna 2001, kun Taylorin korvaaja, Chelseasta potkut saanut Gianluca Vialli, toi mukanaan omat avustajansa. Huhtikuussa 2002 Blissett siirtyi York Cityyn valmennustehtäviin. Helmikuussa 2006 hänet nimitettiin Englannin kahdeksanneksi korkeimmalla sarjatasolla pelaavan Chestam Unitedin manageriksi. Luokka:Englantilaiset jalkapalloilijat Luokka:Vuonna 1958 syntyneet Luokka:Elävät henkilöt
Idiot Pilot

Idiot Pilot on vuonna 2003 perustettu, kaksijäseninen alternative rock/electronica/post-hardcore-yhtye Bellinghamista, Washingtonista Yhdysvalloista. Sen jäseniin kuuluvat Michael Harris ja Daniel Anderson, jotka aikaisemmin soittivat yhtyeessä Azero Cherry. Idiot Pilotilla on sopimus Reprise Records -levy-yhtiön kanssa. Yhtyeen musiikkia on kuvattu rockin, psykedelian, punk/hardcoren, progen ja indien sekoitukseksi, vaikkakin yhtyeen soundi on pääpiirteiltään eniten electronicaa. Harris ja Anderson toteavat yhtyeen nettisivuilla Idiot Pilotin olevan lähinnä "käsikranaatilla varustetun apinan musiikillinen vastine." Idiot Pilotin uusimman Wolves-albumin tuottivat Ross Robinson ja entinen blink-182-basisti ja lauluntekijä, nykyisin +44-yhtyeessä vaikuttava Mark Hoppus. Idiot Pilot on myös kiertänyt toisen kokeellisen alternative/electronica-yhtyeen ja Deftonesin keulakuvan Chino Morenon sivuprojektin Team Sleepin kanssa. ==Diskografia== ===Albumit=== *Strange We Should Meet Here Reprise Records/Clickpop Records (2005) *Wolves (2007) *Blue Blood (2019) ===EP:t/Singlet=== *A Silent Film (EP) *To Buy a Gun (EP) (CD/12") (2005) *A Day in the Life of a Poolshark (CD/10") (2006) ==Aiheesta muualla== * Idiot Pilot virallinen sivu * * IdiotFans.net * IdiotPilot.co.uk Luokka:Yhdysvaltalaiset rockyhtyeet
Tervetuloa, Mr. Chance!

Tervetuloa Mr. Chance! () on vuonna 1979 ensi-iltansa saanut yhdysvaltalainen satiirinen draamaelokuva, joka perustuu Jerzy Kosinskin romaaniin Mukana kuvassaFennica. Elokuvan ohjasi Hal Ashby ja käsikirjoitti Kosinski. Sen pääosissa esiintyvät Peter Sellers, Shirley MacLaine, Melvyn Douglas, Jack Warden, Richard Dysart ja Richard Basehart. Elokuva kertoo lukutaidottoman puutarhurin (Peter Sellers) noususta Yhdysvaltain johtaviin piireihin. Melvyn Douglas voitti roolisuorituksestaan uransa toisen Oscarin parhaasta miessivuosasta. Sellers oli ehdolla Oscariin parhaasta pääosasta. Sellers ja Douglas voittivat lisäksi Golden Globen ja käsikirjoittaja Kosinski Baftan. Elokuva valittiin National Film Registryyn vuonna 2015. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == * Peter Sellers – Mr. Chance/"Chauncey Gardiner", puutarhuri * Shirley MacLaine – Eve Rand * Melvyn Douglas – Benjamin Rand * Jack Warden – presidentti ”Bobby” * Richard Dysart – tohtori Robert Allenby * Richard Basehart – Vladimir Skrapinov * Ruth Attaway – Louise * David Clennon – Thomas Franklin == Palkinnot ja ehdokkuudet == * Oscar-palkinto: paras miessivuosa: Melvyn Douglas * Oscar-ehdokkuus: paras miespääosa: Peter Sellers * BAFTA-palkinto: Paras käsikirjoitus: Jerzy Kosinski * BAFTA-ehdokkuus: Paras elokuva * BAFTA-ehdokkuus: Paras miespääosa: Peter Sellers * BAFTA-ehdokkuus: Paras naispääosa: Shirley MacLaine * Golden Globe -palkinto: Paras miespääosa musikaali- tai komediaelokuvassa: Peter Sellers * Golden Globe -palkinto: Paras miessivuosa: Melvyn Douglas * Golden Globe -ehdokkuus: Paras musikaali- tai komediaelokuva * Golden Globe -ehdokkuus: Paras naispääosa musikaali- tai komediaelokuvassa: Shirley MacLaine * Golden Globe -ehdokkuus: Paras ohjaus: Hal Ashby * Golden Globe -ehdokkuus: Paras käsikirjoitus: Jerzy Kosinski == Lähteet == == Aiheesta muualla == * Luokka:Yhdysvaltalaiset draamakomediaelokuvat Luokka:Vuoden 1979 yhdysvaltalaiset elokuvat Luokka:Hal Ashbyn ohjaamat elokuvat Luokka:Poliittiset elokuvat Luokka:Parhaan miessivuosan Oscar-palkinnon saaneet elokuvat
Klezmer

Klezmer on Itä-Euroopan juutalaisten kansanmusiikkia, jota on esitetty esimerkiksi erilaisissa perhejuhlissa. Sana klezmer on jiddišiä ja tulee hepreankielisestä sanasta kli zemer, joka tarkoittaa soittimia tai muusikoita. Klezmerin juuret ovat ensimmäiseltä vuosituhannelta eaa. Osaa sen moodeista eli asteikosta käytettiin jo Jerusalemin toisen temppelin rukouksissa. Klezmer-musiikki alkoi 1800-luvun puolivälissä levitä osmanien valtakunnan rajaseuduilta pohjoiseen ja länteen. Ne levisivät puhtaasti juutalaisia verkostoja pitkin. Klezmerissä käytettiin monia erilaisia soittimia sen mukaan, mitä oli saatavilla. Tyypillisesti yhtyeessä oli ainakin kaksi viulua, basso tai sello ja muita soittimia. Itä-Euroopan juutalaisten massamuutto 1880-luvulta lähtien levitti klezmer-musiikkia ympäri maailmaa. Yhdysvalloissa 1900-luvun alussa ääniteteollisuuskin kiinnitti joitakin muusikoita. Klezmer- äänitteiden kultakausi oli 1914–1932, jolloin muun muassa pinnalle nousivat klarinetistit Naftule Brandwein ja Dave Tarras. Yhdysvalloissa myös synkooppirytmiset bulgarit nousivat 1930- ja 1940-luvulla suosioon. Valtavirtamuusikot yhdistelivät musiikkinsa erilaisia klezmer-aineksia. Benny Goodmanin vuoden 1939 kappale ”And the Angels Sing” oli sovitus Dave Tarrasin bulgarista. Toisen maailmansodan holokaustin jälkeen amerikkalaisen klezmerin se juurilta, mutta musiikkitieteilijä Michael Alpertin mukaan klezmerin elävöityminen alkoi 1970-luvun puolivälissä, jolloin uudet muusikot etsivät vanhoista klassisista äänityksistä vaikutteita. Yhdysvalloissa klezmerin uusi tuleminen levisi 1980-luvun lopulla Eurooppaan, missä muun muassa Saksassa ja Italiassa perustettiin uusia yhtyeitä. Nykyisin klezmeriin yhdistellään varsin vapaasti eri musiikkityylejä, esimerkiksi rock-musiikkia. Suomessa esimerkiksi Alamaailman Vasarat -yhtyeen musiikissa on kuultavissa vaikutteita klezmeristä, vaikkei yhtye ole varsinainen klezmer-yhtye. == Lähteet == ==Aiheesta muualla== * Suomen klezmer-yhdistys * Klezmerin teoriaa *Klezmer- bibliografia Luokka:Kansanmusiikki Luokka:Juutalainen musiikki Luokka:Seulonnan keskeiset artikkelit
Zarathos

Zarathos on Marvel-kustantamon sarjakuvissa esiintyvä suunnattoman voimakas demoni, joka on vastuussa Aaveajajan voimista. Zarathoksen loivat Roy Thomas, Gary Friedrich, ja Mike Ploog. Hahmon ensiesiintyminen tapahtui amerikkalaisen Marvel Spotlight -lehden numerossa 5 (1972). == Historia == Zarathos on voimakas demoni, joka uinui maapallon pinnan alla aikakausia kunnes voimallinen loitsija K'Nutu kutsui hänet jälleen hereille. Velho K'Nutu lupasi Zarathokselle tasaisen uhrilahjan sieluja kunhan demoni vain pitäisi heimon viholliset loitolla. Liitto kukoisti ja Zarathoksen ympärille kehittyi paljon erilaisia palvontamenoja. Tämä herätti lopulta Mefiston huomion. Mefisto arveli Zarathoksen olevan uhka omalle pahuuden valtakunnalleen ja haastoi tämän taisteluun. Mefisto voitti ottelun Centuriouksen, sieluttoman miehen avulla. Zarathos pakotettiin palvelemaan Mefistoa tuonpuoleisessa, vaikka demoni olikin liian voimakas tuhottavaksi kokonaan. Mefisto lähettikin voimakkaan Zarathoksen maan pinnalle tuomaan hänelle sieluja. Myöhemmin Zarathos löysi itselleen Johnny Blaze -nimisen miehen, jonka ruumiin Zarathos riivasi – synnyttäen näin Aaveajajan. Luokka:Marvel-universumin demonit Luokka:Kuvitteelliset maagikot
Duque de Caxias

Duque de Caxias on kaupunki Rio de Janeiron osavaltiossa Kaakkois-Brasiliassa. Kunnan asukasluku oli 855 048 vuonna 2010. ==Lähteet== ==Aiheesta muualla== Luokka:Rio de Janeiron kunnat
Tuomas Lohi

Tuomas Lohi (s. 30. joulukuuta 1979 Simo) on Suomen nuorin historiasta väitellyt tohtori ja Kempeleen nykyinen kunnanjohtaja. Hän väitteli 22. marraskuuta 2003 Oulun yliopistosta. Lohi valmistui historian maisteriksi Oulun yliopistosta 2001. Hän toimi 2000-2003 Oulun diakonia- ammattikorkeakoululla tuntiopettajana, syksystä 2003 lähtien Muhoksen yläkoululla ja lukiolla uskonnon, historian ja yhteiskuntaopin opettajana, vuodesta 2004 lähtien lukion rehtorina (valintahetkellä 24 vuotta, Suomen nuorin lukion rehtori) ja syksystä 2005 lähtien lisäksi Muhoksen sivistys- ja vapaa-aikapalvelujen päävastuualueen johtajana. Alkuvuonna 2007 Lohi valittiin Tyrnävän kunnan sivistysjohtajaksi ja joulukuussa 2008 hän aloitti Tyrnävän vs. kunnanjohtajana (Tapani Tölli eduskunnassa). Kempeleen kunnanvaltuusto valitsi 32-vuotiaan Tuomas Lohen Kempeleen kunnanjohtajaksi kokouksessaan 12.11.2012Valinta Kempeleen kunnanjohtajaksi. Lohi aloitti viran hoitamisen kesäkuussa 2013. Lohi on toiminut Suomen Kuntajohtajat ry:n puheenjohtajana vuodesta 2024 alkaen. == Lähteet == * HS.fi 23.11.2003 – Tiivistelmä Helsingin Sanomien artikkelista * Tyrnävän kunta === Viitteet === == Aiheesta muualla == * Lohen väitöskirja: "Totu sitä sallimahan, mik´ ei parkuen parane". Suomen johtavan sanomalehdistön suhtautuminen Urho Kekkoseen 1944–1956 Luokka:Kempeleen kunnanjohtajat Luokka:Suomen koulujen rehtorit Luokka:Suomalaiset historioitsijat Luokka:Vuonna 1979 syntyneet Luokka:Elävät henkilöt
Hengellinen vaimollisuus

Hengellinen vaimollisuus (engl. spiritual wifery tai spiritual wifeism) on yhdysvaltalaisen saarnaajan Jacob Cochranen jo vuonna 1818 käyttöön ottama termi, joka viittaa uskonnollisesti motivoituun "vapaaseen rakkauteen". Hengellisessä vaimollisuudessa uskonnollisen yhteisön jäsenet harjoittavat keskenään vapaata seksuaalisuutta, jossa parinmuodostus on joko vapaata tai hengellisten johtajien määräämää. Seksuaaliset suhteet eivät kuitenkaan ole pysyviä, vaan yleensä satunnaisia tai lyhytaikaisia. Historian kuluessa useat uskonnolliset yhteisöt ovat harjoittaneet tämäntyyppistä seksuaalielämän muotoa. Tietysti vaihtelua yhteisöjen välillä on ollut esimerkiksi siinä, ovatko seksuaalisuhteet olleet sallittuja vain aikuisten kesken vai myös aikuisten ja lasten välillä ja siinä, ovatko sallitut suhteet olleet heteroseksuaalisia vai onko myös homoseksuaaliset suhteet sallittu. Termiä on käytetty myös myöhempien aikojen pyhien liikkeen harjoittamaan moniavioisuuteen. Joseph Smith opetti tätä periaatetta harvoille ja valituille seuraajilleen. Myöhemmin kun huhut moniavioisuudesta alkoi kiertää, Smith julkisesti kielsi harjoittavansa moniavioisuutta. Jossain vaiheessa termi "hengellinen vaimollisuus" erityi tarkoittamaan sellaista moniavioisuutta, joka ei ollut Jumalan hyväksymä, vaikka alun perin termejä "moniavioisuus, hengellinen vaimollisuus, hengellinen avioliitto ja pluraali avioliitto" käytettiin samassa merkityksessä. John C. Bennettin kiertäessä kylillä rekrytoimassa vaimoja ja opettaessaan "hengellistä vaimollisuutta", Smith itse kertoi yksityisesti harjoittavansa "pluraaliavioliittoa", joka erosi moniavioisuudesta siinä, että oli Jumalan antama käsky. Nykyään esimerkiksi uskonnollinen yhteisö Kansainvälinen perhe harjoittaa "hengellisen vaimollisuuden" tapaista vapaata rakkautta, vaikka termiä ei liikkeessä käytetäkään. Luokka:Avioliitto mormonismissa Luokka:Mormonismi ja naiset Luokka:Uskonto ja avioliitto
Oiva Lehto

Oiva Lehto (17. toukokuuta 1915 – 2. marraskuuta 2008) oli suomalainen kommunistipoliitikko, joka toimi Suomen Kommunistisen Puolueen (SKP) eri johtotehtävissä 1940-luvulta 1980-luvulle. Lehto oli SKP:n varapuheenjohtaja vuodet 1963–1966. 1970-luvulla hän oli puolueen ”taistolaisen” opposition johtajia ja poliittisen toimikunnan jäsen. Turkulainen kommunistinuori Oiva Lehto sai ensimmäisen syytteensä poliittisesta toiminnasta jo 1932, mutta hän välttyi tuolloin tuomiolta ollessaan alaikäinen. Lehto liittyi SKP:hen vuonna 1934. Sota-ajan hän vietti vankilassa turvasäilössä. Vapauduttuaan 1944 Lehto ryhtyi organisoimaan puolueensa toimintaa Turussa ja Lapissa. Vuonna 1947 hänet valittiin SKP:n Turun piirisihteeriksi.Veli-Pekka Leppänen: Kivääri vai äänestyslippu? (Edita 1999), s. 187–188. Turun piirijärjestöä johtaessaan (1947–1956) Lehto ajautui helposti konflikteihin rivikommunistien kanssa. Puolueen ”kovanaamalla” oli esimerkiksi taipumus löytää ”kavaltajia” omiensa joukosta usein. Hän oli kuitenkin puheenjohtaja Aimo Aaltosen luottomies, joka sai puutteistaan huolimatta tärkeitä tehtäviä. Lehto valittiin SKP:n maaseutusihteeriksi 1956 ja varapuheenjohtajaksi 1963. Edustajakokouksessa 1966 epäsuosioon joutunut kaksikko sai kuitenkin lähteä eikä Lehtoa valittu edes keskuskomitean jäseneksi. Lehto oli SKP:n opposition tärkeimpiä johtajia syrjäyttämisestään lähtien. Maaseutusihteerin tehtävissä jatkanut Lehto aloitti vastatoimenpiteet yhdessä Aaltosen, Lars Junttilan ja Urho Jokisen kanssa. Hän onnistui turvaamaan esimerkiksi Turun piirijärjestön pysymisen opposition käsissä. SKP:n osapuolisopimuksessa 1970 Lehto nostettiin takaisin puoluejohtoon ja hän kuului poliittiseen toimikuntaan opposition edustajana koko 1970-luvun. Lehto kuului samanaikaisesti myös Tiedonantaja-yhdistyksen johtoon. Lehto jäi eläkkeelle 19. edustajakokouksessa 1981. ==Lähteet== Luokka:SKP:ssä (1918–1990) vaikuttaneet henkilöt Luokka:Vuonna 1915 syntyneet Luokka:Vuonna 2008 kuolleet
Elokuvajuliste

Elokuvajuliste on elokuvan markkinointiin suunniteltu juliste. Niiden historia ulottuu ensimmäisiin elokuvanäytöksiin asti, jolloin ne olivat teatterin ulkopuolelle asetettuja plakaatteja, joissa luki tarjolla olevien lyhytelokuvien näytösajat. 1900-luvun alkupuolella julisteissa alettiin kuvata kuhunkin elokuvaan liittyviä kohtauksia. ==Huomattavia elokuvajulistetaiteilijoita== *John Alvin *Richard Amsel *Saul Bass *Bill Gold *Greg ja Tim Hildebrandt *Robert McGinnis *Bob Peak *Drew Struzan ==Aiheesta muualla== * (video, 18 min 29 s) *Key Art Awards *movieposterinfo.com ==Kirjallisuutta== *Pack, Susan: Film Posters of the Russian Avant-Garde. Köln : Taschen, 2017. ISBN 978-3-8365-5948-5. *Westwood, Joe: Ultra Wild West : The Art of Italian Spaghetti Western Film Posters. London : Creation, 2018. ISBN 9781840686920. Luokka:Elokuvaan liittyvät käsitteet Luokka:Julisteet
Jari Piirainen

Jari Yrjö Juhani Piirainen (s. 20. syyskuuta 1960 Kerimäki) on Kuopion kaupungin omistaman Kuopion Matkailupalvelut Oy:n toimitusjohtaja. Hän aloitti työssä vapun 2010 jälkeen. Piiraisen aiempi ura liittyy vahvasti hiihtourheiluun. Hän on toiminut Suomen Hiihtoliiton nuorten valmentajana (1985–1989), maastohiihdon lajipäällikkönä (1989–1997), Olympiakomitean nuorten valmennuspäällikkönä (1997–1998), Helsinki 2006 -olympiahankkeen projektipäällikkönä (1998–1999), Olympiakomitean nuorten valmennuspäällikkönä (1999), Suomen Liikunta ja Urheilun toiminnanjohtajana (1999–2001) ja Suomen Hiihtoliiton toimitusjohtajana (2001–2009 kevät). Piirainen on toiminut myös SM-hiihdoissa kuuluttajana ja televisiossa hiihtokilpailujen kommentaattorina. Hiihtoliitosta vapauduttuaan Piirainen haki muun muassa Lohjan kaupunginjohtajaksi, Lohjan sivistystoimen johtajaksi, Länsi-Uudenmaan ammattikoulutuskuntayhtymän johtajaksi (2009), sekä kunnanjohtajaksi Siuntioon (2009) ja Punkaharjulle (kevät 2010). Hakemisen ohessa Piirainen toimi yrittäjänä ja syksystä 2009 lähtien suunnistusjoukkue Deltan valmennuspäällikkönä. Hän on ollut myös Nuori Suomi ry:n ja Lohjan Yrittäjien hallituksen jäsen. Koulutukseltaan Piirainen on kasvatustieteiden maisteri Jyväskylän yliopistosta (1981–1985). Piiraisen perheeseen kuuluu vaimo ja kaksi poikaa. ==Rikossyyte== Joulukuussa 2008 keskusrikospoliisi käynnisti uuden esitutkinnan liittyen Suomen Tietotoimiston julkaisemaan doping-uutiseen Naganon olympiakisojen alla vuonna 1998. Doping-uutisointia seuranneessa oikeudenkäynnissä STT:n toimittaja ja päätoimittaja tuomittiin sakkorangaistuksiin kunnianloukkausrikoksesta. Lisäksi osa Hiihtoliiton johtajista (muun muassa Piirainen) sai korvauksia. Tammikuussa 2009 valmistuneessa esitutkinnassa ja sitä täydentäneessä lisätutkinnassa poliisi on selvittänyt, perustuivatko tuomiot ja korvaukset valheellisiin lausuntoihin. Epäiltynä on muun muassa silloinen Hiihtoliiton toimitusjohtaja Jari Piirainen. Rikosnimikkeinä poliisitutkinnassa ovat olleet väärä ilmianto ja törkeä petos. Päätös syytteiden nostamisesta tehtiin 27. lokakuuta 2010. == Lähteet == == Aiheesta muualla == * Piiraisen yrityksen kotisivut * Piirainen: Kuopioon ei tarvita disneylandia Savon Sanomat, 15.4.2010 * Piiraisen yhteystiedot Kuopion Matkailupalvelussa Luokka:Suomalaiset hiihtourheiluvaikuttajat Luokka:Vuonna 1960 syntyneet Luokka:Elävät henkilöt
Dive

Dive voi tarkoittaa: == Musiikkit == === Yhtyeet === * Dive (Belgialainen yhtye), electro-industrial-yhtye * Dive (Ruotsalainen yhtye), duo === Albumit === * Dive (Diven albumi), 1990 * Dive (Maaya Sakamoton albumi), 1998 * Dive (Sarah Brightmanin albumi), 1993 * Dive (Tychon albumi), 2011 * Dive (Twicen albumi), 2024 === Kappaleet === * ”Dive” (Steven Curtis Chapmanin kappale), 1999 * ”Dive” (Usherin kappale), 2012 * ”Dive” (Ed Sheeranin kappale), 2017 * ”Dive”, Sarah Brightmanin kappale vuoden 1993 albumilla Dive * ”Dive”, Nirvanan kappale vuodelta 1990.
Neandertal

Neandertal, aiemmin Neanderthal, on laakso Länsi-Saksassa lähellä Düsseldorfia. Laakson kalkkiliuskeessa sijainneesta luolasta löydettiin neandertalinihmiseksi myöhemmin nimitetyn ihmisen jäänteet.Neanderthal. Tietosanakirja osa 6. Tietosanakirja-Osakeyhtiö 1914 == Lähteet == Luokka:Saksan maantiede
Lunatica

Lunatica on sinfonista metallia soittava kuusihenkinen yhtye, joka on perustettu Sveitsissä vuonna 1998. ==Historia== Yhtyeen perustivat Alex Seiber ja Sandro D'Incau. Heidän laulusolistin etsintänsä päättyi 2001 Andrea Dätwyleriin. Ensimmäinen levy Atlantis sai mukavahkoja arvosteluja ja Lunatica alkoi saada keikkoja. Valinta parhaaksi yhtyetulokkaaksi Sveitsin suurimmalla heavy-festivaalilla Metaldayzillä toi myös uusia faneja. Toiselle albumilleen yhtye sai tuottajaksi tunnetun Sascha Paethin, joka on työskennellyt muun muassa Rhapsodyn ja Kamelotin kanssa. Vuonna 2004 ilmestyneestä Fables & Dreamsistä tulikin edeltäjäänsä paremmin tuotettu ja viimeistellympi. Levy menestyi kohtalaisesti Sveitsin listoilla ja single Fable of Dreams sai radiosoittoa. Joulukuussa 2005 alkoivat kolmannen albumin äänitykset ja albumi The Edge of Infinity ilmestyi syyskuussa 2006. Yhtyeen neljäs albumi nimeltä New Shores ilmestyi 27. helmikuuta 2009. ==Jäsenet== ===Nykyiset=== * Andrea Dätwyler – laulu * Sandro D’Incau – kitara * Emilio MG Barrantes – basso * Alex Seiberl – koskettimet * Ronny Wolf – rummut ===Entiset=== * Beat Brack – basso * Andy Leuenberger – kitara * Ermes Di Prisco – rummut * Marc Torretti – kitara ==Albumit== * Atlantis (2001) * Fables & Dreams (2004) * The Edge of Infinity (2006) * New Shores (2009) ==Aiheesta muualla== * Kotisivut * Luokka:Sinfonisen metallin yhtyeet Luokka:Sveitsiläiset metalliyhtyeet
Live in London (Steve Vain albumi)

Live In London on kitaristi Steve Vain live-CD. Levy löytyy myös DVD:nä. Levy julkaistiin vuonna 2004, mutta keikka nauhoitettiin jo joulukuussa 2001. == Kappaleet == # # # # # # # # # # # # == Lähteet == * http://www.vai.com/AllAboutSteve/discography/discography_solo.html === Viitteet === Luokka:Vuoden 2004 konserttitallenteet Luokka:Steve Vain albumit Luokka:Konserttielokuvat
Antoine Meillet

Paul-Jules-Antoine Meillet (11. marraskuuta 1866 Moulins, Allier, Ranska – 21. syyskuuta 1936 Châteaumeillant, Cher, Ranska) oli aikansa huomattavin ranskalainen indoeurooppalaisten kielten tutkija. Luokka:Ranskalaiset kielitieteilijät Luokka:Vuonna 1866 syntyneet Luokka:Vuonna 1936 kuolleet
Hiidenkallion tunneli

Hiidenkallion tunneli on maantietunneli seututie 102:lla eli Kehä II:lla Kauniaistentien eritasoliittymässä. Tunnelissa erkanee liittymä Kauniaistentielle pohjoisesta, Turuntieltä tultaessa. Tunnelin pituus on 495 metriä ja se oli valmistuessaan vuonna 2000 Suomen pisin maantietunneli. Tunnelissa on liikenteenohjaus- ja valvontajärjestelmä, johon kuuluvat valaistus, muuttuvat liikenneopasteet, kamera- ja palovalvonta sekä ilmanvaihto. Valvontajärjestelmässä on muun muassa kahdeksan kameraa, joita voi ohjata Pasilan liikenneohjauskeskuksesta. == Lähteet == == Aiheesta muualla == * Hiidenkallion tunneli Matti Grönroosin tiesivustolla Luokka:Espoon liikenne Luokka:Suomen tieliikennetunnelit
New Tattoo

New Tattoo on yhdysvaltalaisen rock-yhtye Mötley Crüen kahdeksas studioalbumi. Se julkaistiin kesäkuussa 2000. Albumi on tyyliltään paluu yhtyeen 1980-luvun hard rockiin. Crüen pitkäaikainen rumpali Tommy Lee oli poistunut yhtyeestä vuotta aikaisemmin, joten levyllä soitti Ozzy Osbournen entinen rumpali Randy Castillo. == Albumi == === Tausta === Mötley Crüen alkuperäinen kokoonpano (laulaja Vince Neil, basisti Nikki Sixx, kitaristi Mick Mars, rumpali Tommy Lee) oli koonnut rivinsä vuoden 1997 Generation Swine -albumille ja sitä seuranneelle kiertueelle, suureksi osaksi levy-yhtiön ja managerin painostuksestaLee, Tommy, Mick Mars, Vince Neil, Nikki Sixx and Neil Strauss. The Dirt: Confessions of the World's Most Notorious Rock Band, Regan Books, 2002. ISBN 0-06-039288-6. Alkuperäisen Crüen paluusta huolimatta Neilin ja Leen välillä oli edelleen skismaa, minkä lisäksi Leellä oli ongelmia kotonaan vaimonsa Pamela Andersonin kanssa. Heidän keskinäinen välienselvittelynsä johti Leen vankilatuomioon. Rumpalin odotellessa tuomiotaan yhtye nauhoitti kaksi kappaletta, ”Bitter Pill” ja ”Enslaved”, vuoden 1998 Greatest Hits -kokoelmalle. Ne olivat tyyliltään lähempänä yhtyeen 1980-luvun tuotantoa kuin heidän 1990-luvun kappaleensa. Suorittaessaan tuomiotaan Lee päätti jättää Crüen ja perustaa oman yhtyeensä Methods of Mayhemin. Lee pysyi yhtyeessä vielä Greatest Hits -kiertueen ajan, mutta vetäytyi aina keikan jälkeen omaan rauhaansa tekemään musiikkia uudelle projektilleenLee, Tommy, Mick Mars, Vince Neil, Nikki Sixx and Neil Strauss. The Dirt: Confessions of the World's Most Notorious Rock Band, Regan Books, 2002. ISBN 0-06-039288-6. === Nauhoitus === Yhtye kiinnitti Mike Clinkin tuottamaan levyä, jonka olisi pitänyt olla Nikki Sixxin mielestä seuraaja vuoden 1989 Dr. FeelgoodilleLee, Tommy, Mick Mars, Vince Neil, Nikki Sixx and Neil Strauss. The Dirt: Confessions of the World's Most Notorious Rock Band, Regan Books, 2002. ISBN 0-06-039288-6. Rumpaliksi tuli Vince Neilin pitkäaikainen ystävä Randy Castillo. === Vastaanotto === New Tattoo ylsi Billboardin albumilistalla sijalle 41. Castillo sairastui juuri ennen tulevan kiertueen alkua ja hänet korvasi Holen rumpali Samantha Maloney. Castillo menehtyi maaliskuussa 2002. == Kappaleet == == Arvostelut == *AllMusic: * Metalliluola: 6-/10 *Rolling Stone: * Soundi: == Kokoonpano == *Vince Neil – laulu *Nikki Sixx – basso, taustalaulu *Mick Mars – kitara *Randy Castillo – rummut === Muu tuotantoryhmä === *Michael Boddicker – piano *Paul Stratton – laulu *Jarrad Russell – taustalaulu *Mike Clink – tuottaminen, tekninen avustaminen, miksaus *Ed Thacker – tekninen avustaminen, miksaus *Jon Krupp – teknisen varustamisen varamies *Karl Derfler – digitaalinen muokkaaja *Tal Herzberg – digitaalinen muokkaaja *Billy Kinsley – tekninen avustaminen *Susan McEowen – kansituottaja *Jim Purdum – valokuvaus == Lähteet == == Aiheesta muualla == *motley.com , laulujen sanat * * Luokka:Vuoden 2000 albumit Luokka:Mötley Crüen albumit
Henri de Saussure

Henri-Louis-Frédéric de Saussure (27. marraskuuta 1829 Geneve, Sveitsi - 20\. helmikuuta 1905 Geneve, Sveitsi) oli sveitsiläinen entomologi ja mineraalitutkija. Hän tutki erityisesti Hymenoptera- ja Orthoptera- hyönteislahkoja. Saussuriitti-niminen mineraali on nimetty de Saussuren mukaan. Luonnontieteilijä Horace-Bénédict de Saussure oli hänen isoisänsä ja kielitieteilijä Ferdinand de Saussure hänen vanhin poikansa. De Saussure nimesi linnuista sepelkiitäjän (Streptoprocne semicollaris).ITIS == Lähteet == Luokka:Entomologit Luokka:Sveitsiläiset ornitologit Luokka:Mineralogit Luokka:Vuonna 1829 syntyneet Luokka:Vuonna 1905 kuolleet
René de Saussure

René de Saussure (17. maaliskuuta 1868 Geneve, Sveitsi – 2. joulukuuta 1943 Bern, Sveitsi) oli sveitsiläinen matemaatikko, joka muistetaan ennen kaikkea kansainvälisten apukielten parissa tekemästään työstä. Vuonna 1937 valmistui hänen keinotekoinen Esperanto II-kieli, joka on uudistettu versio perinteisestä esperantosta. Kielitieteilijä Ferdinand de Saussure oli hänen veljensä. Luokka:Sveitsiläiset matemaatikot Luokka:Esperantistit Luokka:Vuonna 1868 syntyneet Luokka:Vuonna 1943 kuolleet
The Maze

The Maze on yhdysvaltalaisen kitaristi Vinnie Mooren vuonna 1999 julkaistu viides sooloalbumi. == Kappaleet == #"The Maze" - 08:39 #"King of Kings" - 05:45 #"Cryptic Dreams" - 05:31 #"Never Been to Barcelona" - 04:18 #"Watching from the Light" - 04:42 #"The Thinking Machine" - 04:39 #"Eye of the Beholder" - 05:58 #"Rain" - 04:23 #"In the Healing Garden" - 06:32 #"Fear and Trepidation" - 08:10 == Kokoonpano == * Vinnie Moore - Kaikki kitarat * Dave RaRue - Basso * Shane Gaalaas - Rummut * Tony McAlpine - Kosketinsoittimet Luokka:Vinnie Mooren albumit Luokka:Vuoden 1999 albumit
Chrysler Sebring

Chrysler Sebring on Chryslerin automalli. Aiemmin Sebring oli 1970-luvun Plymouthin urheilullisempi mallinimi. Nykyään Sebring nimeä on käytetty Suomeen myydyissä Chryslereinä markkinoiduissa keskikokoisissa sedaneissa vuodesta 2000. Tekniikkana on ollut valinnaisina: *2.0 L 141hp DOHC Chrysler- moottori (sama kuin PT Cruiser/Neon malleissa) *2.4 L DOHC Chrysler-moottori (sama mutta kasvatettu versio edellisestä) *2.7 L V6 Chrysler-moottori (samaa on tarjottu myös 300C-mallin perusmoottorina.) == Sukupolvet == Tiedosto:96-98 Chrysler Sebring convertible.jpg|Ensimmäinen sukupolvi (1995–2000) Tiedosto:2001-2003 Chrysler Sebring.jpg|Toinen sukupolvi (2001–2006) Tiedosto:2nd Chrysler Sebring sedan.jpg|Kolmas sukupolvi (2007–2010) == Aiheesta muualla == Sebring Luokka:D-segmentin autot Luokka:Mid-size-luokan autot Luokka:1990-luvun autot Luokka:2000-vuosikymmenen autot Luokka:2010-luvun autot
Live! (Vinnie Moore)

Live! on yhdysvaltalaisen kitaristin Vinnie Mooren kuudes sooloalbumi, mutta ensimmäinen ja ainoa livealbumi. == Kappaleet == #"The Thinking Machine" - 03:58 #"The Maze" - 06:57 #"Cryptic Dreams" - 04:47 #"Meltdown" - 03:37 #"Never Been To Barcelona" - 04:32 #"She's Only Sleeping" - 03:31 #"Vinman's Brew" - 06:33 #"Check It Out!" - 05:14 #"Rain" - 04:24 #"Daydream" - 02:52 #"Watching From The Light" - 04:32 #"With The Flow" - 04:22 == Kokoonpano == * Vinnie Moore - Soolokitara * Barry Sparks - Basso * Shane Gaalaas - Rummut * Wayne Findlay - Kosketinsoittimet Luokka:Vuoden 2000 konserttitallenteet Luokka:Vinnie Mooren albumit
Hans Selo

Hans Selo (oik. Hans Johan Selonen;Selo, Hans, 1945–2003. Kanto. 2\. marraskuuta 1945 Helsinki – 14. tammikuuta 2003 Helsinki) oli suomalainen kirjailija. ==Ura== Helsinkiläinen Hans Selo nousi hetkessä kuuluisaksi vuonna 1970 J. H. Erkon palkinnon saaneella esikoisteoksellaan Diiva. Siinä Selo käytti omaperäistä koukerokieltä ja tajunnanvirtatekniikkaa. Helsingin Sanomissa oman konsernin palkinnon vastaanottanut teos sai paljon palstatilaa, kuten Harry Forsblomin kahdeksan palstan levyisen arvostelun, jossa esikoisromaania kuvattiin ”meteoriksi vieraalta planeetalta”. Paria kuukautta myöhemmin samassa lehdessä Pentti Holappa piti Diivaa taitavasti sommiteltuna, vauhdikkaana ja paikoin kauniina. Molempien arvioijien mukaan Selon tyyli oli velkaa Marcel Proustille ja varsinkin Claude Simonille. Keikarimaisesti pukeutunut Selo oli värikäs henkilö, joka 1970-luvulla oli paljon esillä aikakauslehdissä, skandaalilehdistössä jopa tekaistuine polttoitsemurhineen. Hän kuului näyttelijä Ella Erosen tuttavapiiriin. Aloha!-lehden haastattelussa 1985 Selo kertoi Diiva-kohun jälkimainingeissa saaneensa suuria palkkioita eri medioiden haastatteluista. Hän oli ensimmäisiä suomalaisia kirjailijoita, jotka tunnettiin enemmänkin julkisuutensa kuin kirjoittamiensa teosten kautta.Tilles, Hannele – Kolanen, Dile: Tuikkivien tähtien varjosta: Alvar Kolasen valokuvia, s. 228–229. Like, Helsinki 2013. ISBN 978-952-01-0901-1 Selon toinen teos Pilvihipiäinen ilmestyi 15 vuotta esikoisteosta myöhemmin, vuonna 1985. Siitäkin Harry Forsblom kirjoitti puolen sivun laajuisen arvostelun Helsingin Sanomiin. Kirjan piti olla trilogian aloitusosa, mutta se jäi Selon viimeiseksi teokseksi. == Teokset == * * == Palkinnot == * J. H. Erkon palkinto 1970 == Lähteet == == Aiheesta muualla == * Hans Selo TV:n mielikuvakyselyssä Ilmari Turjan kanssa vuonna 1971. Ylen Elävä arkisto. Luokka:Suomalaiset kirjailijat Luokka:Vuonna 1945 syntyneet Luokka:Vuonna 2003 kuolleet
Fujisakin metroasema

Fujisakin metroasema () on Fukuokan kaupungin Sawaran suuralueella sijaitseva metroasema. Asema on kolmas asema Kūkō-linjalla Meinohaman aseman päästä lukien. Asema avattiin 26. heinäkuuta 1981. Aseman läheisyydessä sijaitsee muun muassa: * Sawaran suuralueen kaupungintalo * Momochi Palace * Sawaran kaupunkilaiskeskus * Fukuokan kaupungin Sawaran terveyskeskus * Sawaran postitoimisto * Sawaran kirjasto * Fukuokan vankila * Sawaran poliisiasema * Fukuokan metsänhoitokeskus * Sunny Kantori -kauppakeskus * Fujisakin bussiterminaali ==Aiheesta muualla== * Fujisaki - aseman kotisivut Luokka:Kūkō-linja
Eurajoen kristillinen opisto

Eurajoen kristillinen opisto (lyhenne EKO) on Eurajoella sijaitseva oppilaitos, joka tarjoaa sekä yleissivistävää että ammatillista koulutusta. Eurajoen kristillinen opisto on yksi Suomen yli 80 kansanopistosta. Eurajoen kristillinen opiston perusti Suomen rukoilevaisten liike vuonna 1926 ja se on edelleen liikkeen ylläpitämä. Opistossa on vuosittain noin 1 000 opiskelijaa eripituisilla kursseilla ja 150 opiskelijaa talvikauden linjoilla. Opiston opintolinjat ovat peruskoulu ja lisäopetus eli 10-luokka (myös musiikkikymppi), kirkkomusiikki, fysioterapia ja hieronta, musiikki, musiikkiterapia ja kasvatustiede. Opistossa voi suorittaa koulunkäynnin ja aamu- ja iltapäivätoiminnan ohjaajan ammattitutkinnon, perhepäivähoitajan ammattitutkinnon, web designer / audiovisuaalisen viestinnän ammattitutkinnon ja veneenrakentajan ammattitutkinnosta puuveneosion. Kurssien lisäksi opistolla on avoimen yliopiston opetusta. Opistolla voi myös majoittua, ruokailla ja järjestää juhlia, kokouksia tai vastaavia. == Rehtorit == * 1972–1987: Heikki Vanha-Rauvola * 2009–2022: Mirja Vuoristo * 2022→ Katri Laakkonen == Katso myös == * Oskar Antola ==Lähteet== == Aiheesta muualla == * Opiston kotisivu Luokka:Suomen kristilliset kansanopistot Luokka:Eurajoen rakennukset ja rakennelmat
Pohjan neiti

Pohjan neiti on Oskar Merikannon Suomalaisen Kirjallisuuden Seuran oopperakilpailuun säveltämä teos, joka valmistui vuonna 1898. Se on ensimmäinen suomenkielinen oopperateos. Merikanto oli aikaisemmin säveltänyt pääasiassa yksinlauluja, ja oopperan parasta antia ovatkin sen melodiat. Orkestrointi on sen sijaan varsin vaatimatonta. Taloudellisten vaikeuksien vuoksi ooppera sai ensiesityksensä vasta Viipurin laulujuhlilla vuonna 1908. Teoksen kalevalamittaisen libreton kirjoitti Antti Rytkönen L. N. Achtén suunnitteleman juonen ympärille. Achté yritti saada teokseen mahtumaan lähes kaikki Kalevalan keskeiset tapahtumat, mikä heikensi teoksen draaman kaarta. Ensiesityksen jälkeen teoksen musiikki sai kiitosta, mutta librettoa moitittiin. Merikannon teos oli ainoa oopperakilpailuun valmistunut teos, mutta palkintolautakunta totesi palkitessaan Merikantoa: == Lähteet == * 2.4.Oskar Merikanto ja ensimmäinen suomenkielinen ooppera == Aiheesta muualla == * * * * * Luokka:Suomenkieliset oopperat Luokka:Oskar Merikannon teokset Luokka:1890-luvun musiikkiteokset
Aulikki Rautawaara

Terttu Aulikki Rautawaara (2. toukokuuta 1906 Vaasa – 29. joulukuuta 1990 Helsinki) oli suomalainen oopperalaulaja, äänialaltaan sopraano. Rautawaara tunnettiin erityisesti Jean Sibeliuksen laulujen tulkitsijana sekä W. A. Mozartin oopperaroolien esittäjänä. == Elämäkerta == Aulikki Rautawaaran isä oli laulaja ja kuoronjohtaja Wäinö Rautawaara (ent. Jernberg, 1872–1950) ja äiti Wenny Johanna Emilia von Essen (1877–1962). Vanhemmilla oli oma musiikkikoulu, jossa äiti opetti pianon soittoa ja isä laulua. Aulikki Rautawaarasta piti alun perin tulla pianisti, mutta loukattuaan nuorena sormensa hän ryhtyi ottamaan laulutunteja isältään. Rautawaara opiskeli Helsingin konservatoriossa 1922–1925 ja antoi ensikonserttinsa 1927. Kauden 1932–1933 Rautawaara oli kiinnitettynä Suomalaiseen Oopperaan. Hän sai pian apurahan, jonka turvin lähti täydentämään opintojaan Berliiniin. Rautawaara sai kuuluisan kapellimestarin Wilhelm Furtwänglerin ansiosta kiinnityksen Hampurin oopperaan. Rautawaara esiintyi myös monilla muilla Saksan ja Itävallan kuuluisilla oopperanäyttämöillä. Hän teki myös Telefunken-levymerkin kanssa levytyssopimuksen ja äänitti noin 100 levytystä. Taidemusiikin lisäksi Rautawaara levytti joitain iskelmiä salanimellä Terttu Raija. Aulikki Rautawaaran veli oli sellisti Pentti Rautawaara (1911–1965). Heidän serkkunsa on säveltäjä Einojuhani Rautavaara. Rautawaara oli vuosina 1928–1931 naimisissa suomalaisen iskelmä- ja lauluperinteen merkkihahmon R. W. Palmrothin eli Pallen kanssa. Hänen toinen puolisonsa 1938–1954 oli tilanomistaja Gunnar Aminoff ja kolmas säveltäjä Erik Bergman vuosina 1956–1958. == Levytyksiä == * Aulikki Rautawaara: Recordings 1938–1955. Finlandia Classics (2015) == Lähteet == * * * ==Aiheesta muualla== * Aulikki Rautawaara. Ranneliike.net. * Aulikki Rautawaara. YLE, Elävä arkisto. * * Aulikki Rautavaara pikakäynnillä kotimaassa, Kuva, 13.04.1938, nro 8, s. 20, Kansalliskirjaston digitaaliset aineistot Luokka:Suomalaiset sopraanot Luokka:Vuonna 1906 syntyneet Luokka:Vuonna 1990 kuolleet